СЛУЖБЕНИ ГЛАСНИК

ОПШТИНЕ НОВО ГОРАЖДЕ

|  |  |
| --- | --- |
| Година XVIII – број 8 | Петак,23.06.2023. године |

**Начелник**

На основу члана 14. став (4), члана 17. став (1), члана 18. став (1)., члана 19. став (1) и члана 25. Закона о јавним набавкама Босне и Херцеговине („Службени гласник БиХ“, број: 39/14 и 59/22), члана 59. и 82. став (3). Закона о локалној самоуправи („Службени гласник Републике Српске“, број: 97/16, 36/19 и 61/21), члана 56. и 65. Статута општине Ново Горажде („Службени гласник општине Ново Горажде“, број: 03/15 и 03/17), а поступајући по захтјеву Одсјека за просторно уређење и стамбено - комуналне послове општине Ново Горажде, број: 02/5-404-12/22 од дана 01.06.2023. године, Начелник општине Ново Горажде д о н о с и :

**О Д Л У К У**

**о покретању поступка јавне набавке радова**

* **Отворени поступак „Радови на санацији објекта Дистрибутивног центра“**

**I**

Одобрава се покретање поступка јавне набавке путем отвореног поступка, и то:

„Радови на санацији објекта Дистрибутивног центра“.

**II**

Процијењена вриједност јавне набавке радова из члана I. ове Одлуке износи

**179.487,18 КМ**.

ЈРЈН: 45000000-7 – Грађевински радови.

**III**

Предмет јавне набавке из члана I. ове Одлуке, је предвиђен Планом набавки за 2022. годину општине Ново Горажде у дијелу 3.- Радови; на редном броју 3,1 – Извођење радова на санацији објекта Дистрибутивног центра.

**IV**

Јавна набавка из члана I. ове Одлуке провест ће се путем отвореног поступка за достављање понуда.

Поступак јавне набавке из става 1. овог члана ће се провести у складу са одредбама Закона о јавним набавкама БиХ и подзаконским актима.

**V**

Додјела уговора се заснива на критеријуму **најниже цијене технички задовољавајуће понуде** са намјером провођења е-аукције.

По окончању поступка јавне набавке предвиђено је закључивање уговора о набавци радова.

**VI**

Средства из члана II.ове Одлуке су обезбијеђена од стране Владе Републике Србије путем Министарства финансија РС.

**VII**

Поступак јавне набавке по овој Одлуци провест ће комисија која ће бити формирана од стране Начелника општине посебним рјешењем, у складу са одредбама Правилника о успостављању и раду комисије за јавне набавке.

**VIII**

На основу ове Одлуке ће се приступити Порталу јавних набавки и на истом Порталу објавити обавјештење о набавци.

**IX**

Саставни дио ове Одлуке чини Захтјев за одобрење јавне набавке, број: 02/5-404-12/22 од дана 01.06.2023. године.

**X**

Ова Одлука ступа на снагу даном доношења и биће објављена у „Службеном гласнику општине Ново Горажде“.

Образложење

Правни основ за доношење ове Одлуке садржан је у члану 14. став (4) Закона о јавним набавкама БиХ (у даљем тексту: Закона) којим је прописано да када је вриједност набавке робе, услуга и радова једнака или већа од вриједности из става (1) овог члана, а мања од вриједности из става (2) и (3) овог члана, уговорни орган је обавезан да примијени отворени или ограничени поступак, или преговарачки поступак са објавом или без објаве обавјештења, или конкурс за израду идејног рјешења, или такмичарски дијалог. У члану 17. став (1) Закона којим је прописано да уговорни орган може започети поступак јавне набавке ако је набавка предвиђена у плану јавних набавки или када уговорни орган донесе посебну одлуку о покретању поступка јавне набавке. У члану 18. став (1) Закона стоји да уговорни орган покреће поступак јавне набавке доношењем одлуке или рјешења у писаном облику а које обавезно садржи: законски основ за провођење поступка јавне набавке, предмет јавне набавке, процијењену вриједност, податке о извору – начину финансирања те врсту поступка јавне набавке. У члану 19. став 1. истог Закона стоји да Уговорни орган из члана 4. овог закона за додјелу уговора о јавној набавци примјењује отворени или ограничени поступак као основне и редовне поступке. Такође, у члану 25. став (2) Закона, утврђено је да је уговорни орган у спровођењу отвореног поступка дужан да: припреми тендерску документацију, објави обавјештење о набавци, привредним субјектима стави на располагање тендерску документацију, обави јавно отварање благовремено примљених понуда, обави провјеру квалификација понуђача према условима учешћа у тендерској документацији и оцијени понуде према критеријумима за додјелу уговора, обавијести понуђаче о исходу поступка јавне набавке, понуди уговор најуспјешнијем понуђачу, објави обавјештење и достави извјештај Агенцији у складу са чланом 75. овог Закона.

При доношењу ове одлуке узето је у обзир да је предметна набавка предвиђена у Плану јавних набавки општине Ново Горажде за 2022. годину, а који је донесен на основу средстава која се налазе на позицијама у Буџету општине Ново Горажде за 2022. годину.

Чланом 13. став 1. Закона одређено је да уговорни орган за спровођење отвореног поступка, ограниченог поступка, преговарачког поступка са објавом и без објаве обавјештења, конкурса за израду идејног рјешења, такмичарског дијалога и конкурентског захтјева за достављање понуда обавезно именује комисију за набавке чије успостављање, послове и обавезе регулишу одредбе Правилника о успостављању и раду комисије за набавке („Службени гласник БиХ“, број: 103/14) и („Службени гласник општине Ново Горажде“, број: 19/22).

Због свега наведеног, одлучено је као у члану 1. Ове Одлуке.

**Број: 02/1-404-12-4/23**

**Ново Горажде, 01.06.2023. године**

**НАЧЕЛНИК**

**Мила Петковић , с.р**

На основу члана 70. и члана 90. Закона о јавним набавкама („Службени гласник БиХ“, број: 39/14 и 59/22), члана 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 56. и 65. Статута Општине Ново Горажде („Службени гласник Општине Ново Горажде“, број: 4/15), члана VI. став 4) Правилника о поступку директног споразума општине Ново Горажде („Службени гласник Општине Ново Горажде“, број: 19/22) и понуде број: 2/2023 од дана 16.06.2023. године, Начелник општине Ново Горажде д о н о с и:

**О Д Л У К У**

**о прихватању понуде у поступку јавне набавке путем Директног споразума**

I.

Прихвата се понуда понуђача **„М1“Д.О.О.**, улица Цара Душана 10, 71123 Источно Ново Сарајево,понуда број: 2/2023 од дана 16.06.2023. године, у поступку јавне набавке путем Директног споразума за доставу понуде за пружање услуга „Снимање профила са израдом потребних ситуација за рјешавање питања одводње отпадних вода и обнова граничних линија општине“,у укупном износу од **5.997,60 КМ** без урачунатог ПДВ-а, односно **7.017,20 КМ** са урачунатим ПДВ-ом .

II.

На основу ове Одлуке, Начелник општине Ново Горажде ће као уговорни орган, закључити Уговор о директном споразуму са понуђачем из члана I. ове Одлуке.

III.

Ова Одлука ступа на снагу даном доношења и биће објављена у „Службеном гласнику Општине Ново Горажде“.

**Образложење**

Поступак јавне набавке покренут је Захтјевом за достављање понуде у поступку јавне набавке број: 02/1-404-16/23. од дана 07.06.2023. године за јавну набавку услуга „Снимање профила са израдом потребних ситуација за рјешавање питања одводње отпадних вода и обнова граничних линија општине“.

Јавна набавка је проведена путем поступка мале вриједности: Директни споразум. Процијењена вриједност јавне набавке без ПДВ-а износи **6.000,00 KM**.

У складу са Правилником о поступку директног споразума општине Ново Горажде проведен је поступак јавне набавке за мале вриједности путем директног споразума.

На основу указане потребе за услугама снимања профила са израдом потребних ситуација за рјешавање питања одводње отпадних вода и обнова граничних линија општине, упућен је писмени захтјев за достављање приједлога понуде понуђачу **„М1“Д.О.О.**, улица Цара Душана 10, 71123 Источно Ново Сарајево**.**

Понуђач **„М1“Д.О.О.** изИсточног Новог Сарајева је доставио тражену понуду за набавку услуга - Снимање профила са израдом потребних ситуација за рјешавање питања одводње отпадних вода и обнова граничних линија општине, у укупном износу од **5.997,60 КМ** без урачунатог ПДВ-а, односно **7.017,20 КМ** са урачунатим ПДВ-ом.

Уговорни орган је оцијенио да је понуда понуђача **„М1“Д.О.О.**, улица Цара Душана 10, 71123 Источно Ново Сарајево, у укупном износу од **5.997,60 КМ** у оквиру процијењене вриједности, те се иста у цјелости прихвата.

**Поука о правном лијеку:**

Против ове Одлуке није допуштена жалба.

**Број: 02/1-40-16-1/23**

**Ново Горажде, 19.05.2023. године**

**НАЧЕЛНИК**

**Мила Петковић , с.р**

На основу члана 70. и члана 90. Закона о јавним набавкама („Службени гласник БиХ“, број: 39/14 и 59/22), члана 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 56. и 65. Статута Општине Ново Горажде („Службени гласник Општине Ново Горажде“, број: 4/15), члана VI. став 4) Правилника о поступку директног споразума општине Ново Горажде („Службени гласник Општине Ново Горажде“, број: 19/22) и понуде број: 02-534/23 од дана 22.06.2023. године, Начелник општине Ново Горажде д о н о с и:

**О Д Л У К У**

**о прихватању понуде у поступку јавне набавке путем Директног споразума**

I.

Прихвата се понуда понуђача **КП** **„КОМУНАЛАЦ“ А.Д. Вишеград,** улица Николе Пашића 7, 73240 Вишеград,понуда број: 02-534/23 од дана 22.06.2023. године, у поступку јавне набавке путем Директног споразума за доставу понуде за пружање услуга „Услуге радова на одржавању јавне расвјете у Новом Горажду“ за 2023. годину,у укупном износу од **5.985,00 КМ** без урачунатог ПДВ-а, односно **7.002,45 КМ** са урачунатим ПДВ-ом .

II.

На основу ове Одлуке, Начелник општине Ново Горажде ће као уговорни орган, закључити Уговор о директном споразуму са понуђачем из члана I. ове Одлуке.

III.

Ова Одлука ступа на снагу даном доношења и биће објављена у „Службеном гласнику Општине Ново Горажде“.

**Образложење**

Поступак јавне набавке покренут је Захтјевом за достављање понуде у поступку јавне набавке број: 02/1-404-18/23. од дана 15.06.2023. године за јавну набавку услуга „Услуге радова на одржавању јавне расвјете у Новом Горажду“ за 2023. годину..

Јавна набавка је проведена путем поступка мале вриједности: Директни споразум. Процијењена вриједност јавне набавке без ПДВ-а износи **6.000,00 KM**.

У складу са Правилником о поступку директног споразума општине Ново Горажде проведен је поступак јавне набавке за мале вриједности путем директног споразума.

На основу указане потребе за услугама радова на одржавању јавне расвјете у Новом Горажду за 2023. годину, упућен је писмени захтјев за достављање приједлога понуде понуђачу **КП** **„КОМУНАЛАЦ“ А.Д. Вишеград,** улица Николе Пашића 7, 73240 Вишеград**.**

Понуђач **КП** **„КОМУНАЛАЦ“ А.Д. Вишеград** из Вишеграда је доставио тражену понуду за набавку услуга – Услуге радова на одржавању јавне расвјете у Новом Горажду за 2023. годину, у укупном износу од **5.985,00 КМ** без урачунатог ПДВ-а, односно **7.002,45 КМ** са урачунатим ПДВ-ом.

Уговорни орган је оцијенио да је понуда понуђача **КП** **„КОМУНАЛАЦ“ А.Д. Вишеград,** улица Николе Пашића 7, 73240 Вишеград, у укупном износу од **5.985,00 КМ** у оквиру процијењене вриједности, те се иста у цјелости прихвата.

**Поука о правном лијеку:**

Против ове Одлуке није допуштена жалба.

**Број: 02/1-404-18-1/22**

**Ново Горажде, 23.06.2023. године**

**НАЧЕЛНИК**

**Мила Петковић , с.р**

На основу члана 59.став (1) тачка 8) и 60. Закона о локалној самоуправи („Службени гласник Републике Српске“, број: 97/16, 36/19 и 61/21), начелник општине Ново Горажде д о н о с и

**ПРАВИЛНИК**

**О ИЗМЈЕНИ И ДОПУНИ ПРАВИЛНИКА О УНУТРАШЊОЈ ОРГАНИЗАЦИЈИ И СИСТЕМАТИЗАЦИЈИ РАДНИХ МЈЕСТА У ОПШТИНСКОЈ УПРАВИ ОПШТИНЕ НОВО ГОРАЖДЕ**

Члан 1.

У члану 18. Правилника о унутрашњој организацији и систематизацији радних мјеста у Општинској управи општине Ново Горажде („Службени гласник општине Ново Горажде“, број: 3/18, 1/19, 11/19, 5/20, 18/20 и 7/22), код услова за радно мјесто Стручни сарадник за лична стања грађана, послове Централног бирачког списка и овјеру потписа, рукописа и преписа, бришу се ријечи „ССС у четворогодишњем трајању, друштвеног смјера“, а умјесто њих сада пише: „Средња стручна спрема у четворогодишњем трајању, правног или економског смјера, или гимназија општег односно друштвеног смјера“.

Члан 2.

У члану 38. Правилника о унутрашњој организацији и систематизацији радних мјеста у Општинској управи општине Ново Горажде („Службени гласник општине Ново Горажде“, број: 3/18, 1/19, 11/19, 5/20, 18/20 и 7/22), код услова за радно мјесто Секретар Скупштине општине, након ријечи „240 ECTS бодова“ додају се ријечи „или еквивалент“.

Члан 3.

Овај Правилник ступа на снагу осмог дана од дана његовог објављивања у „Службеном гласнику општине Ново Горажде“.

**Број: 02/1-10-2/18**

**Ново Горажде, 12.06.2023. године**

**НАЧЕЛНИК**

**Мила Петковић , с.р**

На основу члана 13. Закона о јавним набавкама Босне и Херцеговине („Службени гласник БиХ“, број: 39/14 и 59/22), члана 59. и 82. став (3) Закона о локалној самоуправи РС („Службени гласник РС,“ бр: 97/16, 36/19 и 61/21), члана 3. Правилника о успостављању и раду Комисије за јавне набавке („Службени гласник БиХ“, број: 103/14), члана XII Правилника о јавним набавкама општине Ново Горажде („Службени гласник општине Ново Горажде“, број: 19/22), Правилника о успостављању и раду Комисије за јавне набавке општине Ново Горажде („Службени гласник општине Ново Горажде“, број:19/22), члана 56. и 65. Статута Општине Ново Горажде („Службени гласник Општине Ново Горажде“, број: 4/15) и члана VII Одлуке о покретању поступка јавне набавке радовау Отвореном поступку, број: 02/1-404-12-4/22 од дана 01.06.2023. године, Начелник општине Ново Горажде, д о н о с и:

Р Ј Е Ш Е Њ Е

о именовању Комисије за одабир најповољнијег понуђача у Отвореном поступку за набавку радова – Радови на санацији објекта Дистрибутивног центра у Новом Горажду

I

Именује се Комисија за јавну набавку радова –Радови на санацији објекта Дистрибутивног центра, у саставу:

1. Стојанка Андан, предсједник,

* Владимир Митровић, замјеник предсједника

1. Томислав Чарапић, члан,

* Свјетлана Вукашиновић, замјеник члана,

1. Мирјана Лаковић, члан

* Нада Балорда, замјеник члана.

За секретара Комисије из тачке I овог Рјешења, без права гласа, именује се Кадира Шогољ.

II

Задатак Комисије из тачке I овог Рјешења је да у Отвореном поступку набавке радова – Радови на санацији објекта Дистрибутивног центра у Новом Горажду:

* преузме приспјеле понуде непосредно по истеку рока за достављање понуда;
* отвори благовремено приспјеле понуде ( датум отварања понуда: 07.07.2023. године у 11:15 часова);
* по обављеном поступку отварања понуда, изврши анализу понуда;
* сачини записнике о прегледу и оцјени понуда;
* сачини извјештај о раду;
* да препоруку о избору најповољнијег понуђача или препоруку о поништењу поступка набавке.

III

Ово Рјешење ступа на снагу даном доношења, а објавиће се у „Службеном гласнику општине Ново Горажде“.

Образложење

Дана 01.06.2022. године, Начелник општине Ново Горажде је поново донијела Одлуку о покретању поступка јавне набавке радова – Отворени поступак „Радови на санацији објекта Дистрибутивног центра“ у Новом Горажду, број: 02/1-404-12-4/22.

Да би се поступак законито спровео, потребно је именовати Комисију која ће спровести поступак јавне набавке.

Чланом 13. став 1. Закона о јавним набавкама Босне и Херцеговине („Службени гласник БиХ“, број: 39/14 и 59/22), чланом 3. Правилника о успостављању и раду Комисије за јавне набавке („Службени гласник БиХ“, број: 103/14) прописане су надлежности Уговорног органа приликом именовања Комисије за спровођење поступака јавних набавки.

Чланом 82. став 3. Закона о локалној самоуправи РС („Службени гласник РС,“ бр: 97/16, 36/19 и 16/21) прописано је да начелник општине може донијети Рјешење као облик појединачног правног акта.

Узевши у обзир све наведено, а примијенивши наведене законске и подзаконске одредбе, одлучено је као у диспозитиву.

Поука о правном лијеку:

Против овог Рјешења, именовани имају право упутити приговор начелнику општине, у року од 8 (осам) дана од дана пријема Рјешења.

**Број: 02/1-404-12-6/22**

**Ново Горажде, 08.06.2023. године**

**НАЧЕЛНИК**

**Мила Петковић , с.р**

Оснивач и издавач: Скупштина општине Ново Горажде. Главни и одговорни уредник Горан Петровић – секретар Скупштине општине Ново Горажде, уредник Данијела Јеремић – административни радник – оператер. Телефон: 058/430-095, факс: 058/432-100.

Службени гласник општине Ново Горажде основан је Одлуком Скупштине општине Ново Горажде број: 01/01-013-2-3/06 од 28.02.2006. године